wannaphong/clean_thaiwikipedia huggingface dataset:
# คนตัดคนภาคพิเศษ ตอน กำเนิดเกาจิ้ง
คนตัดคนภาคพิเศษ ตอน กำเนิดเกาจิ้ง  เป็นภาพยนตร์ฮ่องกง ค.ศ. 1997 ที่เขียน, สร้าง และกำกับโดย หวังจิง นำแสดงโดย หลี่หมิง, หยวน หย่งอี๋, เฉิน เสี่ยวชุน, เหลียง หย่งฉี และ อู๋ เจิ้นหวี่ ภาพยนตร์ชุดนี้เป็นภาคย้อนอดีตที่ประสบความสำเร็จด้วยดี จากภาคแรกใน คนตัดคน ที่ โจว เหวินฟะ ได้นำแสดงมาก่อนคนตัดคน  ทั้งนี้ ชื่อภาพยนตร์ภาษาอังกฤษนั้น มีความคล้ายกับภาพยนตร์ของ โจว ซิงฉือ ในชื่อ คนตัดคน 3 (God of Gamblers III: Back to Shanghai)

 เนื้อเรื่องย่อ 
เมื่อครั้งที่เกาจิ้ง (รับบทโดย หลี่หมิง) ในวัยหนุ่ม ซึ่งเดิมเขาได้รับการรับเลี้ยงดูโดยพ่อบุญธรรมที่ได้ถ่ายทอดวิชาพนันให้แก่เขา แต่แล้วเกาจิ้งก็ถูกพ่อบุญธรรมหักหลัง โดยสั่งให้เขาล้มพนัน แต่เกาจิ้งไม่ยินยอมเขาจึงถูกยิงเข้าที่ศีรษะ โชคดีที่เขารอดชีวิตมาได้ อย่างไรก็ตามเขาก็สูญเสียสัมปชัญญะในบางส่วนไป นี่เป็นมรสุมชีวิตครั้งสำคัญของเกาจิ้ง เขาได้สูญเสียคนรักรายแรกให้กับเกาอ้าว (รับบทโดย อู๋ เจิ้นหวี่) ซึ่งเป็นบุตรบุญธรรมคนพี่ อีกทั้งยังไม่สารถปกป้องหญิงสาวคนรักใหม่เอาไว้ได้ ก่อนที่เกาจิ้งจะเตรียมตัวเข้าร่วมการแข่งขันระดับนานาชาติในฐานะตัวแทนของออสเตรเลีย เพื่อพิสูจน์ว่าตนคือโคตรเซียนตัวจริง黎明拍过的一个关于赌神的片子叫什么 God of Gamblers 3 Review - FortuneCity 

 นักแสดงนำ 
 หลี่หมิง รับบทเป็น เกาจิ้ง
 หยวน หย่งอี๋
 เฉิน เสี่ยวชุน รับบทเป็น หลงอู่
 เหลียง หย่งฉี
 อู๋ เจิ้นหวี่ รับบทเป็น เกาอ้าว
# อุลตร้าแมนซีโร่ THE MOVIE ศึกตัดสินครั้งใหญ่! จักรวรรดิทางช้างเผือก เบเรียล
อุลตร้าแมนซีโร่ THE MOVIE ศึกตัดสินครั้งใหญ่! จักรวรรดิทางช้างเผือกเบเรียล  เป็นภาพยตร์จากซีรีส์อุลตร้าซีรีส์ มีกำหนดเข้าฉายในปี ค.ศ. 2010 (พ.ศ. 2553)และจะฉายในไทย เดือนตุลาคม 2013 ในโรงภาพยนตร์ เป็นการฉลองครบรอบ 45 ปีของ อุลตร้าซีรีส์ โดยบริษัท สึบุราย่าโปรดักชั่น และเป็นภาพยนตร์ที่ต่อจากเรื่อง เมก้ามอนสเตอร์แบทเทิล: อุลตร้าแกแล็ตซี่ อุลตร้าแมนที่ปรากฏในเรื่อง ได้แก่ อุลตร้าแมนซีโร่ , อุลตร้าแมน , อุลตร้าเซเว่น , โซฟี่ , อุลตร้าแมนแจ็ค , อุลตร้าแมน เอซ , อุลตร้าแมนทาโร่ , อุลตร้าแมน 80 , ยูลเลี่ยน และ เจ้าพ่ออุลตร้า

เรื่องย่อ
หลังจากรอดชีวิตจากการต่อสู้ของเขากับอุลตร้าแมนซีโร่จากภาคที่แล้ว อุลตร้าแมนผู้ชั่วร้ายเบเรียล ซึ่งตอนนี้ได้กลายเป็น จักรพรรดิกาแล็คซี่ไคเซอร์เบเรียล ได้นำมาพิชิตใหม่ในการยึดครองจักรวาล ที่ต้องได้รับอีกสองพันธมิตรในการพิชิตของเขาเช่นเดียวกับการสร้างคนรับใช้ของหุ่นยนต์เป็นจำนวนนับล้าน ที่รู้จักกันชื่อ เลกิโอนอยด์ และ"ดาร์คล็อป" เบเรียลได้โจมตีดาวเคราะห์เมอราลดา และได้จับตัวประกันดาวเคราะห์และล้างสมองผู้ปกครองของดาวเคราะห์ ไคเซอร์เบเรียลได้รับชัยชนะในการยึดครองดาวเคราะห์

ย้อนกลับไปที่เนบิวลา M78 ดินแดนแห่งแสงก็ถูกโจมตีโดย หนึ่งในหุ่นยนต์ขนส่งของเบเรียลที่มีดาร์คล็อป 3 ตัว แต่โชคดีที่อุลตร้าแมนซีโร่ปรากฏตัวขึ้นพร้อมกับอุลตร้าเซเว่น และทำลายดาร์คล็อป ก่อนที่พวกเขาจะหนีไปได้ การติดตามใช้พลังงานที่ดาร์คล็อปมาจากเหล่านักรบอุลตร้ามาสรุปดาร์คล็อปมาจากจักรวาลผลัดและดังนั้นจึงไม่สามารถที่จะมารวมกันหยุดพวกเขาได้ อุลตราแมนซีโร่ ได้บินโคจรไปหยุดเบเรียลด้วยตนเอง และพี่น้องอุลตร้าอื่น ๆ และประชาชนทั้งหมดของดาวได้สร้างขอบเขตเดินทางที่จะส่งอุลตราแมนซีโร่ไปยังจักรวาลที่เป็นระรานของเบเรียล ก่อนที่จะแยกย้ายกันไป แต่อย่างไรก็ตามอุลตร้าเซเว่น ได้ให้อุปกรณ์ที่สร้างขึ้นแก่ซีโร่ซึ่งเรียกว่า "ซีโร่เบรซเลส" อุปกรณ์ที่ทำหน้าที่เป็นแหล่งพลังงานสำรองที่ซีโร่ควรใช้ปล่อยพลังงานเมื่อสิ่งต่างอยู่ในสภาพเลวร้าย ซึ่งมันสามารถใช้ได้เพียงแค่ 3 ครั้ง

ตัวละคร
 นักรบอุลตร้าจากดินแดนแห่ง 
อุลตร้าแมนซีโร่
นักรบหนุ่มจากดินแดนแห่งแสง ลูกชายของอุลตร้าเซเว่น รับหน้าที่ออกเดินทางตามหาต้นตอ แห่งความชั่วร้ายที่มาจากต่างจักรวาล

เพลงประกอบ

ศิลปิน: voyager
เพลงปิด

ศิลปิน: GIRL NEXT DOOR
# อนุรักษ์ บุญศล
อนุรักษ์ บุญศล (เกิด 16 มีนาคม พ.ศ. 2507) ชื่อเล่น ติ๋ว อดีตสมาชิกสภาผู้แทนราษฎรจังหวัดสกลนคร 3 สมัย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552

 ประวัติ 
อนุรักษ์ บุญศล เกิดเมื่อวันที่ 16 มีนาคม พ.ศ. 2507 ที่อำเภอสว่างแดนดิน จังหวัดสกลนคร เดิมชื่ออนุรักษ์ สุวรรณโคตร เป็นบุตรของถวัลย์ สุวรรณโคตร กับ อุดมภรณ์ สุวรรณโคตร สำเร็จการศึกษาศึกษาศาสตรบัณฑิต มหาวิทยาลัยรามคำแหง และบริหารธุรกิจมหาบัณฑิต มหาวิทยาลัยโยนก (ปัจจุบันคือมหาวิทยาลัยเนชั่น วิทยาเขตภาคเหนือโยนก) สมรสกับนายพงษ์ศักดิ์ บุญศล อดีต ส.ส.สกลนคร สังกัดพรรคไทยรักไทย และพรรคพลังประชาชน

มีบุตรี ชื่อ นางสาววงศ์อะเคื้อ บุญศล เป็น สมาชิกสภาองค์การบริหารส่วนจังหวัดสกลนคร

 งานการเมือง 
อดีตผู้อำนวยการโรงเรียนเทคโนโลยีสว่างแดนดิน จังหวัดสกลนคร

พ.ศ. 2552 นายพงษ์ศักดิ์ สามี ถูกคณะกรรมการการเลือกตั้งตัดสินให้ใบแดง และจัดให้มีการเลือกตั้งซ่อม นางอนุรักษ์จึงได้รับเลือกให้ลงสมัครแทนในสังกัดพรรคเพื่อไทย และได้รับการเลือกตั้งในที่สุด ต่อมา พ.ศ. 2554 ได้รับเลือกตั้งเป็นสมัยที่ 2

 สมาชิกสภาผู้แทนราษฎร 
อนุรักษ์ บุญศล ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งซ่อมสมาชิกสภาผู้แทนราษฎรสกลนคร พ.ศ. 2552 จังหวัดสกลนคร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสกลนคร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสกลนคร สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๗๓, ๒ ธันวาคม ๒๕๕๔
# ปลากุเราสี่หนวด
ปลากุเราสี่หนวด  เป็นปลาทะเลและน้ำกร่อย ในวงศ์ปลากุเรา (Polynemidae)

มีรูปร่างยาวเรียว ลำตัวค่อนข้างหนา แบนข้าง หัวค่อนข้างเล็ก จะงอยปากสั้น ตามีเยื่อไขมันปกคลุมและอยู่ใกล้ปลายจะงอย ปากเฉียงขึ้นเล็กน้อย และมีฟันแหลมคม ลักษณะเด่นคือ ก้านครีบส่วนล่างของครีบหูแยกออกเป็นเส้นรยางค์ 4 เส้น ซึ่งภาษาพูดเรียกกันว่าหนวด มีครีบหลังแยกห่างกัน 2 อัน ครีบหางเป็นแฉกลึก ส่วนของลำตัวที่อยู่แนวสันหลังสีเทาปนเขียว ส่วนที่อยู่ถัดลงมาสีเนื้อและสีขาวเงิน ครีบหลังและครีบหางมีรอยแต้มสีเทาที่ปลาย ครีบอื่น ๆ สีเหลือง มีขนาดโดยเฉลี่ย 40-60 เซนติเมตร ขนาดใหญ่ที่สุดเท่าที่พบ 2 เมตร   ชอบอาศัยอยู่ตามปากแม่น้ำ เป็นปลาสองน้ำอยู่ในในน้ำกร่อยและน้ำเค็ม 

เป็นปลาที่หากินอยู่ตามหน้าดินที่เป็นดินโคลน บางครั้งเข้ามาหากินอยู่ในบริเวณน้ำกร่อยหรือน้ำจืด พบทั่วไปในอ่าวเปอร์เซีย, อินเดีย, อ่าวไทย, ปาปัวนิวกินี จนถึงออสเตรเลีย

เป็นปลาเศรษฐกิจที่สำคัญ รับประทานได้ทั้งสดและแปรรูปทำเป็นปลาเค็มปลากุเลา  ต้มยำ ทอดกรอบ
# เกาะเดวอน
เกาะเดวอน (Inuit: Tatlurutit)Jerry Kobalenko. The Horizontal Everest: Extreme Journeys on Ellesmere Island. BPS Books, 2010 ตั้งอยู่ที่อ่าวแบฟฟิน นูนาวุต ประเทศแคนาดา มันเป็นเกาะที่อยู่ใน หมู่เกาะอาร์กติกของแคนาดา เป็นเกาะที่ใหญ่อันดับ 27 ของโลก ซึ่งเนื้อที่ 55,247 กม. (21,331 ตารางไมล์) และจุดที่สูงที่สุด คือ Devon Ice Cap ซึ่งสูง 1920 เมตร (6,300 ฟุต) ซึ่งเป็นส่วนหนึ่งของเทือกเขาอาร์กติก

เกาะเดวอนมีจุดน่าสนใจ คือ หลุมอุกกาบาต ซึ่งมีชื่อว่า หลุมอุกกาบาต Haughton เมื่อประมาณ 39 ล้านปีก่อนที่ผ่านมาประมาณ 2 กม. (1.2 ไมล์)

ประวัติและความเป็นมาในการตั้งถิ่นฐาน
โรเบิร์ต บีรอต เป็นชาวยุโรปคนแรกที่ได้ค้นพบเกาะแห่งนี้เมื่้อปี ค.ศ. 1616 

ด่านเรือได้ก่อตั้งท่าเรือดันดัสในปี ค.ศ. 1924 และสัญญาเช่าให้กับบริษัทฮัดสันเบย์ และบริษัทนี้ก็ล้มละลาย ในเวลา 9 ปีต่อมา การล้มละลายในครั้งนี้ทำให้ราคา และความต้องการขนสัตว์ของชาวเอสกิโม ในปี ค.ศ. 1934 เนื่องจากความเสียหายจากลมและสภาพอากาศอันหนาวมาก ทำให้ชาวเอสกิโมตัดสินใจออกจากเกาะนี้ในปี ค.ศ. 1936 ทำให้ท่าเรือดันดัส ได้ปิดทำการในปี ค.ศ. 1951

การวิจัยทางวิทยาศาสตร์
ในเดือนกรกฎาคม ปี ค.ศ. 2004 เกาะเดวอนได้เป็นบ้านชั่วคราวสำหรับนักวิทยาศาสตร์และนักข่าว จำนวน 7 คน ได้มาอยู่กับสภาพแวดล้อมที่นี้ เพื่อเป็นการจำลองการใช้ชีวิตและการทำงานบนดาวอังคาร จนถึง เดือนเมษายน ปี ค.ศ. 2007 ซึ่งในวันที่ 21 สิงหาคม ค.ศ. 2007 เป็นช่วงเวลาในการจำลองครั้งนี้นานที่สุด
# ยางน่องเถา
ยางน่องเถา หรือยางน่องเครือ  เป็นไม้พุ่มเลื้อย ทุกส่วนของต้นมีน้ำยางสีขาว ใบเดี่ยว เรียงตรงกันข้ามกัน แผ่นใบหนา สีเขียวเข้มเป็นมัน ดอกออกเป็นช่อกระจุกที่ปลายกิ่ง กลีบดอกเชื่อมติดกันเป็นหลอดที่โคน สีขาว กางดอกสีเหลืองอ่อน ปลายกลีบดอกแผ่แยกเป็น 5 กลีบ

ชื่อพื้นเมืองอื่น : เครืองน่อง (ภาคตะวันออกเฉียงเหนือ แม่ฮ่องสอน) ตะเกาะแบเวาะ (มลายู ภาคใต้) น่อง (ภาคกลาง นครราชสีมา) บานบุรีป่า (ภาคใต้) ยางน่องเครือ (อุบลราชธานี) ยางน่องเถา (จันทบุรี ปราจีนบุรี) เต็ม สมิตินันทน์ ชื่อพรรณไม้แห่งประเทศไทย  สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549

 ลักษณะทางพฤกษศาสตร์ 
ยางน่องเถา เป็นไม้พุ่มเลื้อย ทุกส่วนของต้นมีน้ำยางสีขาว ใบเดี่ยว เรียงตรงกันข้ามกัน แผ่นใบหนา สีเขียวเข้มเป็นมัน ดอกออกเป็นช่อกระจุกที่ปลายกิ่ง กลีบดอกเชื่อมติดกันเป็นหลอดที่โคน สีขาว กางดอกสีเหลืองอ่อน ปลายกลีบดอกแผ่แยกเป็น 5 กลีบ ปลายกลีบเป็นแถบแคบยาว สีแดงเข้ม ผลเป็นฝักคู่ รูปทรงกระบอก ยาว 10-30 เซนติเมตร เมล็ดสีน้ำตาลมีกระจุกขนสีขาวAdministrator. ยางน่องเถา. ศูนย์วิจัยพืชสวนชุมพร กรมวิชาการเกษตร กระทรวงเกษตรและสหกรณ์

 การกระจายพันธุ์ 
ในธรรมชาติสามารถค้นพบต้นยางน่องเถาได้ตามบริเวณขอบป่าดิบแล้งและป่าดิบชื้นโดยเฉพาะภาคตะวันออกเฉียงเหนือแถบจังหวัดนครพนม อุบลราชธานี  นครราชสีมา ภาคตะวันออกและภาคใต้

 ประโยชน์และโทษ 
ประโยชน์ของยางน่องเถานั้นมีประโยชน์ในการทาลูกหน้าไม้ล่าสัตว์ซึ่งชาวบ้านใช้ยางจากยางน่องเถา ผสมกับยาพิษชนิดอื่น มีความเป็นพิษเช่นเดียวกับแย้มปีนังข้อมูลของ "ยางน่องเถา" . อุทยานธรรมชาติวิทยาสิรีรุกขชาติ มหาวิทยาลัยมหิดล แต่ก่อนรับประทานเนื้อสัตว์ให้เฉือนเอาเนื้อร้ายที่มีสีเขียวออกจนหมด จึงจะรับประทานเนื้อสัตว์นั้นได้ ยางน่องเถามีคาร์ดิแอกไกลโคไซด์จึงทำให้เป็นพิษต่อหัวใจจำลอง เพ็งคล้าย. พืชมีพิษในประเทศไทย (1). ศูนย์ข้อมูลพิษวิทยา 

วรรณกรรม
ยางน่องเถาปรากฏในวรรณกรรมเรื่อง นิราศสุพรรณ บทกวีของสุนทรภู่
ยางน่องต้องช้างคลั่งประดับเสียงเพื่อนหน่วงงวงประคองเคียงเค่าไม้ต่างห่างต่างมุ่งเมียงชม้ายม่าย หมายแฮเหลือจลี้หนีได้เด็กน้อยหง่อยเหงา 
ยางน่องเถาปรากฏในวรรณกรรมเรื่อง กาพย์ห่อโคลงประพาสธารทองแดง บทกวีของเจ้าฟ้าธรรมธิเบศรไชยเชษฐ์สุริยวงศ์หรือเจ้าฟ้ากุ้ง
แทงทวยกล้วยกุตีบต้นปีบไสวไข่เน่าหอมพองลมพนมพนอมน่องโลดเลียบหลาหลกปะโลง ฯแทงทวยกล้วยตีบเลื้อยเครืองอมปีบไสวไข่เน่าหอมทั่วเบื้องพองลมพนมพนอมลำเจียกโลดเลียบหลาหลกเหนื้องน่องต้นปะโลงสาร ฯ
# เล่าหงี
เล่าหงี (,?-193) ขุนศึก และ นักการเมือง ในช่วงปลาย ราชวงศ์ฮั่นตะวันออก และ ยุคสามก๊ก โดยสืบเชื้อสายจาก หลิวเจียง พระโอรสใน จักรพรรดิฮั่นกวง ปฐมจักรพรรดิแห่งราชวงศ์ฮั่นตะวันออก

ใน ศึกปราบตั๋งโต๊ะ เล่าหงีได้เป็นหนึ่งในขุนศึกที่ร่วมรบในศึกครั้งนี้ด้วยในศึกครั้งนี้พวกขุนศึกคนอื่นๆได้ถามเล่าหงีว่าถ้าเสร็จศึกแล้วจะขึ้นเป็นจักรพรรดิหรือไม่ซึ่งเล่าหงีได้ตอบปฏิเสธไป

เล่าหงีถึงแก่อสัญกรรมเมื่อปี ค.ศ. 193 โดยถูก กองซุนจ้าน ฆ่าตายระหว่างการรบ 

thumbnail|right|รูปเล่าหงีจากเกม Romance Of The Three Kingdoms XI ของค่ายเกม KOEI
# ช็อง ยง-ฮวา
ช็อง ยง-ฮวา (; เกิด 22 มิถุนายน 1989) เป็นนักร้อง แร็ปเปอร์ นักดนตรี นักแต่งเพลง นักแสดงชาวเกาหลีใต้ เขาเริ่มต้นการแสดงครั้งแรกในบทบาท คัง ชินวู ในซีรีส์เรื่อง You're Beautiful เมื่อวันที่ 7 ตุลาคม 2009 และ เล่นเป็นตัวนำชายในบทบาทของ ลี ชิน ในซีรีส์เรื่อง Heartstrings และ เขายังเป็นนักร้องนำและมือกีตาร์ของวง ซีเอ็นบลู

 ผลงาน 
 ทีวี ซีรีส์ 
 ปี  สถานี  ชื่อเรื่อง  บทบาท  หมายเหตุ 2009  SBS  You're Beautiful  Kang Shin-woo  เปิดตัวครั้งแรก 2011  MBC  Heartstrings  Lee Shin  แสดงนำครั้งแรก 2012  SBS  A Gentleman's Dignity  himself (cameo)  รับเชิญ (ตอนที่ 13) 2013  KBS2  Marry Him If You Dare  Park Se Joo  2014  tvN  The Three Musketeers  Park Dal-hyang  2017  jTBC  The Package  San Ma-Roo 2021KBSSell Your Haunted HouseOh In-beom2023KBS2Brain WorksShin Ha-ru

 วาไรตี้ โชว์ 
 ปี  ชื่อรายการ  สถานี  หมายเหตุ 2009–2010  Sunday Sunday Night - Hunters: Echo House  MBC  ผู้ร่วมรายการ 2010, 2011, และ 2012  Strong Heart (Season 1- ตอนที่ 17-18, 39-40, 73-74; Season 2- ตอนที่ 1-2)  SBS  แขกรับเชิญ 2010  Let's Go Dream Team! Season 2 (ตอนที่ 17)  KBS2  แขกรับเชิญ 2010  Win Win (ตอนที่ 5, 19 และ 20)  KBS2  แขกรับเชิญพิเศษ (ตอนที่ 5), ผู้ร่วมรายการ (ตอนที่ 19), แขกรับเชิญ (ตอนที่ 20) 2010  Star Golden Bell (ตอนที่ 274)  KBS2  แขกรับเชิญ 2010  Happy Birthday  SBS  แขกรับเชิญ (กับ อี จ็องชิน) 2010  Haha Mong Show (ตอนที่ 11)  SBS  แขกรับเชิญ 2010–2011  We Got Married  MBC  คู่รัก ยงซอ 2011  Happy Together (ตอนที่ 156 และ 193)  KBS2  แขกรับเชิญ 2010–2011  Night After Night  SBS  ผู้ร่วมรายการ 2010–2015  Running man (ตอนที่ 7, 11, 17, 35, 36, 72, 73, 104 , 127 , 129, 186 และ 242)  SBS  แขกรับเชิญ 2012  Sponge  KBS2  แขกรับเชิญ (กับ อี จ็องชิน) 2012  Hello  KBS2  แขกรับเชิญ (กับ อี จ็องชิน) 2012   Invincible Youth (ตอนที่ 21-22)  KBS2   แขกรับเชิญ (กับ อี จ็องชิน) 2013  Cheongdamdong 111  tvN  ถ่ายทอดชีวิตศิลปินค่าย FNC

 พิธีกร 
 ปี  รายการ  เครือข่าย 2009, 2010  SBS Gayo Daejeon  SBS 2010–2011  Inkigayo  SBS 2012  SBS Kpop Concert in America' || SBS
|-
| 2012 || KBS Music Bank IN Chile || KBS
|-
| 2012 || KBS Gayo Daechukje || KBS
|-
| 2013 || Golden Disk Awards in Malaysia || JTBC
|-
| 2014 || LAX KPOP FESTIVAL in LA ''
# หอยสังข์ยักษ์ออสเตรเลีย
หอยสังข์ยักษ์ออสเตรเลีย  เป็นมอลลัสคาในชั้นหอยฝาเดียว (Gastopoda)

เป็นหอยสังข์ที่มีขนาดใหญ่มาก โดยอาจยาวได้ถึง 91 เซนติเมตร มีน้ำหนักกว่า 18 กิโลกรัม และเป็นเพียงชนิดเดียวเท่านั้นที่อยู่ในสกุล Syrinx นับเป็นหอยฝาเดียวที่มีขนาดใหญ่ที่สุดในโลก

มีปากที่ใหญ่ขนาดที่สามารถนำเด็กทารกไปวางนอนในนั้นได้ เป็นหอยชนิดที่พบเฉพาะพรมแดนทางทะเลระหว่างอินโดนีเซียและออสเตรเลียเท่านั้น มีเปลือกภายนอกสีเหลืองออกทอง

ซึ่งหอยสังข์ชนิดนี้ สันนิษฐานว่าเป็นต้นกำเนิดของวรรณคดีไทยเรื่อง สังข์ทอง สันนิษฐานว่าได้รับอิทธิพลมาจากนิทานพื้นบ้านของชวา ที่มีเนื้อเรื่องคล้ายคลึงกัน ในยุคต้นรัตนโกสินทร์
# หอยลำโพง
หอยลำโพง หรือ หอยตาล (,) เป็นหอยฝาเดียว ในวงศ์หอยจุกพราหมณ์ (Volutidae)

มีเปลือกทรงกลม ด้านปากจะยาวรี มีรอยเว้าเข้าด้านในและด้านท้ายกลมโค้งมาก เปลือกมีสีเหลืองอมแดงมีจุดสีม่วงดำอยู่ประปราย ส่วนเนื้อมีสีดำอมม่วงแก่มีเส้นขวางอมเหลืองพาดอยู่ทั่วไป  มีขนาดความยาวเต็มที่ประมาณ 25 เซนติเมตร

กินหอยชนิดอื่นที่มีขนาดเล็ก รวมทั้งเม่นทะเลและปลิงทะเล เป็นอาหาร

พบกระจายพันธุ์ทั่วไปในทะเลในภูมิภาคเอเชียอาคเนย์ เช่น พม่า, ไทย, มาเลเซีย และทะเลจีนใต้ รวมถึงทะเลฟิลิปปิน มักพบในพื้นทะเลที่เป็นโคลน หรือโคลนปนทราย พบในบริเวณใกล้ชายฝั่ง

เป็นหอยที่นิยมนำเนื้อมารับประทาน ส่วนเปลือกใช้ทำเครื่องประดับต่าง ๆMelo melo จากสนุกดอตคอม
# วงศ์หอยจุกพราหมณ์
วงศ์หอยจุกพราหมณ์ หรือ วงศ์หอยสังข์ทะนาน (, วงศ์: Volutidae) เป็นวงศ์ของสัตว์ไม่มีกระดูกสันหลังในไฟลัมมอลลัสคา ชั้นหอยฝาเดี่ยว (Gastopoda) ใช้ชื่อวิทยาศาสตร์ว่า Volutidae 

เป็นหอยที่พบในทะเลเท่านั้น มีจุดเด่น คือ ที่ปลายของเปลือกหรือก้นหอย ขมวดเป็นเกลียวกลมคล้ายมวยผมของพราหมณ์ นักบวชในศาสนาฮินดูกรุงเทพ ดาวน์โหลด 

หอยจุกพราหมณ์ เป็นหอยที่กินหอยจำพวกอื่นเป็นอาหาร  มีขนาดของเปลือกยาวตั้งแต่ 9-500 มิลลิเมตร ส่วนใหญ่ไม่มีท่อน้ำออก พบในเขตร้อนและเขตขั้วโลกPoutiers, J. M. (1998). Gastropods in: FAO Species Identification Guide for Fishery Purposes: The living marine resources of the Western Central Pacific Volume 1. Seaweeds, corals, bivalves and gastropods. Rome, FAO, 1998. page 597.

การจำแนก
วงศ์ย่อย
Amoriinae    
Athletinae     
Calliotectinae  
Cymbiinae
Fulgorariinae
Plicolivinae
Scaphellinae
Volutinae

สกุล
 Adelomelon Dall, 1906 
 Alcithoe H. Adams & A. Adams,1853 
 Amoria Gray, 1855Bail, P., Limpus, A. & Poppe, G. T. (2001): The Genus Amoria. In: Poppe, G. T. & Groh, K.: A Conchological Iconography. 50 pp., 93 plts. ConchBooks, Hackenheim, ISBN 3-925919-46-5.
 Ampulla Röding, 1798
 Arctomelon Dall, 1915  
 Callipara Gray, 1847
 Calliotectum Dall, 1890
 Cymbiola Swainson, 1831
 Cymbiolacca 
 Cymbium Röding, 1798
 Enaeta H. Adams and A. Adams, 1853
 Ericusa H. Adams and A. Adams, 1858
 Fulgoraria Schumacher, 1817Bail, P., Chino, M. & Terryn, Y. (2010). The Family Volutidae. The endemic Far East Asian subfamily Fulgorariinae Pilsbry & Olsson, 1954. A revision of the recent species. In: Poppe, G. T. & Groh, K.: A Conchological Iconography. 74 pp., 64 plts. ConchBooks, Hackenheim, ISBN 978-3-939767-31-2.
 Fusivoluta E. von Martens, 1902
 Harpovoluta Thiele, 1912
 Harpulina Dall, 1906
 Iredalina Finlay, 1926
 Leptoscapha Fischer, 1883
 Livonia Gray, 1855
 Lyria Gray, 1847
 Melo Broderip in Sowerby I, 1826
 Minicymbiola Klappenbach, 1979
 Miomelon Dall, 1907
 Mitreola Swainson, 1833 †
 Nannamoria Iredale, 1929
 Nanomelon Leal & Bouchet, 1989
 Neptuneopsis Sowerby III, 1898
 Notopeplum Finlay, 1927
 Notavoluta Cotton, 1946
 Odontocymbiola Clench & Turner, 1964
 Pachymelon Marwick, 1926 
 Paramoria McMichael, 1960
 Plicovula Petuch, 1979
 Provocator Watson,1882     
 Scaphella Swainson, 1832    
 Tenebrincola Harasewych & Kantor, 1991
 Teramachia
 Tractolira Dall, 1890
 Voluta Linnaeus, 1758
 Volutifusus Conrad, 1863
 Volutoconus Crosse, 1871
 Waihaoia Marwick, 1926 
 Zygomelon Harasewych & Marshall,1995 
 Zidona H. Adams and A. Adams, 1853Bail, P. & Poppe, G. T. (2001). A taxonomic introduction to the recent Volutidae. In: Poppe, G. T. & Groh, K.: A Conchological Iconography. 30 pp., 5 plts. ConchBooks, Hackenheim, ISBN 3-925919-47-3.

โดยที่คำว่า Volutidae นั้นมาจากคำว่า voluta เป็นภาษาละตินหมายถึง "เกลียว"
# หอยเต้าปูนกลอรีออฟอินเดีย
หอยเต้าปูนกลอรีออฟอินเดีย (,) เป็นหอยฝาเดี่ยวในวงศ์หอยเต้าปูน (Conidae) ชนิดหนึ่ง

เป็นหอยเต้าปูนชนิดหนึ่ง ที่มีเปลือกสวยงาม มีสีน้ำตาลเข้มเหมือนช็อคโกแล็ต แต้มด้วยลายดอกสีขาวรูปสามเหลี่ยมตลอดทั้งเปลือก

มีความยาวตั้งแต่ 46 มิลลิเมตร จนถึง 185 มิลลิเมตร  พบแพร่กระจายพันธุ์เฉพาะทะเลอาหรับตั้งแต่ทิศตะวันตกเฉียงใต้ของอินเดีย จนถึงทะเลแดง และแอฟริกาใต้

เป็นหอยที่มีเข็มพิษที่ใช้ล่าเหยื่อและป้องกันตัว ด้วยพิษที่ร้ายแรง ที่สามารถทำให้มนุษย์ถึงแก่ชีวิตได้ เหมือนหอยเต้าปูนชนิดอื่น ๆ ขณะที่เปลือกมีความสวยงาม จึงนิยมที่จะเก็บสะสมหน้า 60, แฟนหอยพันธุ์แท้ โดย จอม ปัทมคันธิน (นนทบุรี, 2555) ISBN 978-616904682-0  
Conus milneedwardsi Jousseaume, 1894.  Accessed through: World Register of Marine Species at http://www.marinespecies.org/aphia.php?p=taxdetails&id=215532 on 31 July 2011.
# หอยเต้าปูน
หอยเต้าปูน   จัดอยู่ในประเภทสัตว์ไม่มีกระดูกสันหลัง ไฟลัมมอลลัสคา ชั้นแกสโทรโพดา เป็นสัตว์นักล่า พบได้ตามแถบแนวปะการัง เปลือกมีสีสันสดใส และมีลวดลายสวยงาม ดึงดูดสายตา แต่มีบางสายพันธุ์ที่สีของหอยเต้าปูนจะซ่อนอยู่ภายใต้เนื้อเยื่อพิเศษ ที่ยังไม่ทราบการทำงานที่แน่ชัด  (Periostracum) บางชนิดในแถบทะเลเขตร้อน จะมีขนาดที่ค่อนข้างใหญ่ มีมากกว่า 500 สปีชี่ส์ จัดเป็นสัตว์กินเนื้อ มักจะล่าหนอนทะเล ปลาเล็ก ๆ หอย หรือแม้กระทั่งหอยเต้าปูนด้วยกันเองเป็นอาหาร เนื่องจากเคลื่อนที่ได้ช้า จึงมีการพัฒนาอาวุธเฉพาะตัวขึ้นมาคือ เข็มพิษ (venomous harpoon) เพื่อใช้สำหรับล่าเหยื่อและทำให้เหยื่อหมดสติก่อนกลายเป็นอาหาร ที่มีความรวดเร็วสูง ซึ่งในสายพันธุ์ขนาดใหญ่ พิษของหอยเต้าปูนมีความรุนแรงมากพอที่จะฆ่าคนได้

 ลักษณะทั่วไป 
หอยเต้าปูนเป็นสัตว์ที่มีลำตัวอ่อนนุ่ม มีเปลือกห่อหุ้มอยู่ภายนอกร่างกาย เพื่อเป็นการป้องกันอันตราย จากสัตว์อื่น ๆ ในท้องทะเล มีเข็มพิษเป็นอาวุธ พิษของหอยเต้าปูนเป็นที่สนใจของนักวิทยาศาสตร์เป็นอย่างมาก เนื่องจากมีความซับซ้อนในโครงสร้างของพิษ อีกทั้งยังออกฤทธิหลากหลาย ทำให้ยากที่จะป้องกันได้ ซึ่งพัฒนาการนี้เองทำให้หอยเต้าปูนได้เปรียบสิ่งมีชีวิตชนิดอื่น สามารถทำให้เหยื่อเป็นอัมพาตชนิดเฉียบพลันได้ภายใน 1/200 วินาที ความเร็วในการจู่โจมอยู่ที่ 1/4 วินาที

หอยเต้าปูนสายพันธุ์  Conus geographus ที่รู้จักกันชื่อ หอยบุหรี่ มีเข็มพิษที่ร้ายแรงมาก ถึงกับมีคำกล่าวว่า หากใครถูกเข็มพิษของชนิดนี้เข้า จะมีชีวิตอยู่ได้เพียงช่วงเวลา ของบุหรี่ 1 มวน ในสายพันธุ์ของเขตร้อนที่มีขนาดใหญ่ เข็มพิษจะสามารถเจาะทะลุถุงมือหรือชุดว่ายน้ำได้ พิษของมันจะทำให้ ปวด บวม ชา ในกรณีที่ร้ายแรง จะทำให้กล้ามเนื้อเป็นอัมพาต สายตาพร่ามัว ระบบหายใจล้มเหลว ปัจจุบันยังไม่มียาชนิดใดจะช่วยเยียวยาหรือรักษาพิษของหอยเต้าปูนได้

 การพัฒนาตัวยาจากการสกัดพิษ 
พิษของหอยเต้าปูนมีชื่อว่า โคโนทอกซิน (conotoxins) เป็นหนึ่งในพิษที่ร้ายแรงที่สุดเท่าที่เคยมีการค้นพบ ที่ออกฤทธิต่อระบบประสาท ในหอยเต้าปูนแต่ละตัว จะสามารถสร้างพิษ ที่แตกต่างกันได้กว่า 100 ชนิด ซึ่งในพิษนี้จะมีสายโปรตีน (peptide) ที่สามารถยับยั้ง สารสื่อประสาทที่สำคัญหลายตัว ของสิ่งมีชีวิตได้  เมื่อสกัดเอาสายโปรตีนบางตัวออกมา นำมาวิจัยพัฒนาต่อ เป็นยาต่อต้านอาการเจ็บปวด ซึ่งมันจะไปหยุดยั้งเฉพาะความเจ็บปวดบางอาการเท่านั้น โดยที่ไม่ทำลายความรู้สึกทั้งหมด ในปัจจุบันสิ่งที่ใช้ระงับอาการเจ็บปวดคือ มอร์ฟีน แต่จากการทดลองพบว่า ยาที่สกัดจากพิษของหอยเต้าปูน มีประสิทธิภาพมากกว่ามอร์ฟีนถึง 1000 เท่า อีกทั้งยังสามารถใช้ได้ในอาการเจ็บปวดบางกรณี ที่มอร์ฟีนไม่สามารถระงับได้อีกด้วย
# หอยเต้าปูนหาดราไวย์
หอยเต้าปูนหาดราไวย์  เป็นหอยฝาเดี่ยวชนิดหนึ่ง อยู่ในวงศ์หอยเต้าปูน (Conidae)

เป็นหอยเต้าปูนขนาดเล็ก  มีความยาวโดยเฉลี่ย 20-46 มิลลิเมตร ถูกตั้งชื่อวิทยาศาสตร์ตามชื่อของหาดราไวย์ ในจังหวัดภูเก็ต สถานที่ ๆ พบครั้งแรก มีเข็มพิษที่สามารถฆ่ามนุษย์ให้ถึงแก่ความตายได้เหมือนหอยเต้าปูนชนิดอื่น ๆ

สีของเปลือกโดยปกติจะเป็นสีเดียวทั้งเปลือก คือ สีแดงปนส้มสด มีตุ่มเป็นแนวเพียงเล็กน้อย แต่ในบางตัวที่จัดว่าสวยจะนิยมเก็บเป็นของสะสม คือ เปลือกมีสีส้มสลับกับแดงสด มีแถบสีเข้ม-อ่อนสลับกันไล่เรียงเป็นทางยาวตลอดทั้งเปลือก ขณะที่ทางก้นหอยเป็นแต้ม และแถบสลับสีแดงและส้ม ตุ่มขึ้นชัดเจนเหมือนไข่มุกถึง 3-4 ชั้น หน้า 58-59, แฟนหอยพันธุ์แท้ โดย จอม ปัทมคันธิน (นนทบุรี, 2555) ISBN 978-616-90468-2-0
# หอยสังข์
หอยสังข์ หรือ สังข์ หรือ สังข  เป็นชื่อสามัญของหอยทะเลกาบเดี่ยวหลายชนิดหลายสกุล (โดยมากหมายถึงสกุล Strombus) ในหลายวงศ์ เช่น สังข์รดน้ำ (Turbinella pyrum) เปลือกสีขาว รูปทรงงดงาม ใช้สำหรับหลั่งน้ำพระพุทธมนต์หรือน้ำเทพมนตร์, สังข์แตร (Charonia tritonis) เปลือกมีลาย ใช้เป่าในงานพิธีของชาวเกาะแถบมหาสมุทรแปซิฟิกตอนใต้ มีลักษณนามว่า ขอน เช่น สังข์ 2 ขอน เป็นต้น สังข, สังข์ น. ตามพจนานุกรมฉบับราชบัณฑิตยสถาน พ.ศ. 2542  สังข, สังข์ น. ตามพจนานุกรมฉบับราชบัณฑิตยสถาน พ.ศ. 2525
# ซามารินดา
ซามารินดา  เป็นเมืองหลักของจังหวัดกาลีมันตันตะวันออก บนเกาะบอร์เนียว ตั้งอยู่ริมฝั่งแม่น้ำมาฮากัม โดยมีพื้นที่ 718 ตารางกิโลเมตร (277 ตารางไมล์) ซามารินดามีค่าดัชนีการพัฒนามนุษย์อยู่ในอันดับที่ 1 ของจังหวัดกาลีมันตันตะวันออก และเป็นนครที่มีประชากรมากที่สุดในเกาะบอร์เนียว โดยมีประชากรตามสำมะโน ค.ศ. 2010 ที่ 727,500 คนStatistics of Samarinda Municipality. 2018. Samarinda Dalam Angka 2018. Statistics of Samarinda Municipality, Samarinda. และ 827,994 คนจากสำมะโน ค.ศ. 2020Badan Pusat Statistik, Jakarta, 2021.

 ตำบล 
ในช่วงที่มีการบันทึกสำมะโน ค.ศ. 2010 นครซามารินดาแบ่งออกเป็น 6 ตำบล ส่วนอีก 4 ตำบลตั้งขึ้นโดยแยกพื้นที่จากตำบลเดิม ตารางข้างล่างมีข้อมูลตำบลสิบตำบลพร้อมพื้นที่และประชากรในสำมะโน ค.ศ. 2010Biro Pusat Statistik, Jakarta, 2011. และสำมะโน ค.ศ. 2020

 ชื่อ  พื้นที่ตารางกิโลเมตร ประชากรในสำมะโน ค.ศ. 2010 ประชากรในสำมะโน ค.ศ. 2020 ปาลารัน 221.2949,07963,189 ซามารินดาอีลีร์ (ซามารินดาตอนล่าง) 17.18120,93669,142 ซามารินดาโกตา (เมืองซามารินกดา) 11.12(ก)31,719 ซัมบูตัน 100.95(ก)57,941 ซามารินดาเซอเบอรัง 12.49114,18364,050 โลอาจานันอีลีร์ 26.13(ข)65,892 ซูไงกุนจัง (แม่น้ำกุนจัง) 43.04114,044133,543 ซามารินดาอูลู (ซามารินดาตอนบน) 22.12126,651129,806 ซามารินดาอูตารา (ซามารินดาเหนือ) 229.52202,607106,743 ซูไงปีนัง  (แม่น้ำปีนัง) 34.16(ค)105,970 รวม 718.00727,500827,994

หมายเหตุ: (ก) ประชากรของตำบลซามารินดาโกตาและซัมบูตันใน ค.ศ. 2010 อยู่ในจำนวนของตำบลซามารินดาอีลีร์ใน ค.ศ. 2010 ซึ่งภายหลังแยกออกเป็นตำบลใหม่ (ข) ประชากรของตำบลโลอาจานันอีลีร์ใน ค.ศ. 2010 อยู่ในจำนวนของตำบลซามารินดาเซอเบอรัง ซึ่งภายหลังแยกออกเป็นตำบลใหม่ (ค) ประชากรของตำบลซูไงปีนังใน ค.ศ. 2010 อยู่ในจำนวนของตำบลซามารินดาอูตารา ซึ่งภายหลังแยกออกเป็นตำบลใหม่

ภูมิอากาศ
ซามารินดามีสภาพภูมิอากาศแบบป่าดิบชื้น (เคิพเพิน Af) ที่มีฝนชุกและร้อน อุณหภูมิชื้นตลอดปี นครนี้แทบไม่มีลูกเห็บ ซึ่งมีการบันทึกในวันที่ 21 พฤศจิกายน ค.ศ. 2019 อุณหภูมิต่ำสุดเท่าที่บันทึกอยู่ที่  ในเดือนตุลาคม ค.ศ. 1982
# อี้ จงเทียน
อี้ จงเทียน (เกิด 2490) เป็นนักเขียน, นักประวัติศาสตร์, นักปราชญ์ชาวจีน

ประวัติ
อี้จงเทียนใช้ชีวิตในวัยเด็กที่ เมืองฉางซา มณฑลหูหนาน และใช้ชีวิตในวัยรุ่นที่ เมืองอู่ฮั่น มณฑลหูเป่ย  ในปี พ.ศ. 2508 ภายหลังสำเร็จการศึกษาจากชั้นมัธยมศึกษา อี้จงเทียนถูกส่งไปยังเขตปกครองตนเองซินเจียงอุยกูร์ เพื่อเขาร่วมกองกำลังการผลิตแห่งซินเจียง และกลายเป็นอาจารย์สอนโรงเรียนมัธยมศึกษาในเวลาต่อมา หลังกลับจากซินเจียง อี้จงเทียนได้เข้าศึกษาใน มหาวิทยาลัยอู่ฮั่น สาขาวรรณกรรมจีนโบราณ และสำเร็จการศึกษาในปี พ.ศ. 2521 และสำเร็จการศึกษาในระดับปริญญาโทในอีกสามปีถัดมา ซึ่งภายหลังเขาได้ตัดสินในที่จะเป็นอาจารย์สอนในมหาวิทยาลัย ปัจจุบันอี้จงเทียนเป็นศาสตราจารย์ที่ วิทยาลัยมนุษยศาสตร์ มหาวิทยาลัยเซียะเหมิน

ทางด้านวิชาการ
อี้จงเทียนมีความสนใจทางด้านวิชาการหลายสาขา เช่น วรรณกรรม,ทัศนศิลป์,มานุษยวิทยา,ประวัติศาสตร์และมุนุษยศาสตร์ และอี้จงเทียนยังสนใจในด้านการพัฒนาเมืองสมัยใหม่ในจีน และยังถูกอ้างถึงในการผังเมืองด้วย 

การทำงาน
อี้จงเทียนตีพิมพ์หนังสือทางวิชาการที่เขาสนใจหลายๆเล่ม และเป็นที่นิยม นี่จึงทำให้เกิดการโต้เถียงเป็นอย่างมาก แต่ก็ทำให้งานของอี้จงเทียนเป็นที่นิยม

ในปี พ.ศ. 2548 อี้จงเทียนออกรายการแลคเชอร์รูม ในช่อง ซีซีทีวี 10 ซึ่งได้บรรยายในชุดหัวข้อ บุคคลสำคัญยุคฮั่น และในปี พ.ศ. 2549 ในชุดอี้จงเทียนพิเคราะห์สามก๊ก  ซึ่งประสบความสำเร็จเป็นอย่างมาก และยังกระตุ้นให้เกิดข้อถกเถียงเกี่ยวกับคุณภาพทางวิชาการที่เขาบรรยาย 

ในปี พ.ศ. 2551 อี้จงเทียนได้บรรยายในชุด ปรัชญาก่อนราชวงศ์ฉิน 

เพิ่มเติม
Yi Zhongtian's personal blog
Yi Zhongtian's profile on People.com.cn